b"\n_START_ARTICLE_\nJoJo\n_START_SECTION_\nZgodnje \xc5\xbeivljenje\n_START_PARAGRAPH_\nJoanna No\xc3\xablle Blagden Levesque se je rodila v Brattleboru, Vermont, Zdru\xc5\xbeene dr\xc5\xbeave Amerike o\xc4\x8detu Joelu Levesqueju in mami Diani Blagden. Pri rojstvu so ji najprej nadeli samo mamin priimek, \xc2\xbbBlagden\xc2\xab, kasneje pa so temu dodali \xc5\xa1e o\xc4\x8detovega. Odra\xc5\xa1\xc4\x8dala je v Keeneu, New Hampshire in Foxboroughu, Massachusetts. Ima angle\xc5\xa1ke, irske, poljske, francoske, staroselske in \xc5\xa1kotske korenine. Odrasla je v enosobnem stanovanju v Foxboroughu, v dru\xc5\xbeini, ki je imela zelo nizke dohodke. Njen o\xc4\x8de za hobij poje, njena mama pa je bila \xc4\x8dlanica katoli\xc5\xa1kega cerkvenega zbora in se usposabljala v glasbenem teatru. Njena star\xc5\xa1a sta se lo\xc4\x8dila, ko je imela tri leta. Njeno odersko ime izvira iz vzdevka, ki so ji ga nadeli kot otroku._NEWLINE_Med otro\xc5\xa1tvom je JoJo pogosto poslu\xc5\xa1ala svojo mamo, kako vadi hvalnice za razne nastope, sama pa jo je za\xc4\x8dela posnemati, ko je bila stara dve leti in tri mesece. Pela je vse, od otro\xc5\xa1kih rim do R&Bja, jazza in soula. Na A&E-jevi oddaji Child Stars III: Teen Rockers je njena mama trdila, da je imela JoJo kot otrok intiligen\xc4\x8dni kvocient, ki je bil skoraj tako visok, kot intiligen\xc4\x8dni kvocient mnogih genijev. Kot otrok je z veseljem obiskovala nativo-ameri\xc5\xa1ke festivale in igrala v lokalnih in poklicnih gledali\xc5\xa1\xc4\x8dih._NEWLINE_V starosti sedem let se je JoJo pojavila v oddaji Otroci ne la\xc5\xbeejo z igralcem in komedijantom Billom Cosbyjem, kjer je pela pesem pevke Cher. Ko je od\xc5\xa1la na avdicijo za televizijsko oddajo Destination Stardom, je pela uspe\xc5\xa1nici Arethe Franklin iz leta 1967,\xc2\xa0\xc2\xbbRespect\xc2\xab\xc2\xa0in\xc2\xa0\xc2\xbbChain of Fools\xc2\xab. Kmalu za tem jo je Oprah Winfrey povabila v svojo oddajo, Oprah, kjer je spet nastopala s petjem. Potem se je pojavila v televizijski seriji Maury, natan\xc4\x8dneje v eni izmed epizod, kjer so nastopali otroci s talenti. Sama pravi, da \xc2\xbbko je pri\xc5\xa1lo do nastopa, se nikoli nisem bala ali ob\xc4\x8dutila treme.\xc2\xab\n_START_SECTION_\n2008 - danes: Konflikti z zalo\xc5\xbebo in Can't Take That Away from Me\n_START_PARAGRAPH_\nV intervjuju 8. aprila 2008 v Hearst Towerju na prireditvi \xc2\xbbUltimate Prom\xc2\xab je JoJo povedala, da trenutno pi\xc5\xa1e in producira album v Atlanti in Bostonu. Soproducenti albuma naj bi bili tudi Tank, DJ Toomp, J. Moss, Toby Gad, The Underdogs, Danja, J.R. Rotem,  Billy Steinberg, Bryan-Michael Cox, Marsha Ambrosius, Madd Scientist, Tony Dixon, Eric Dawkins in J. Gatsby. Od treh \xc4\x8detrtin \xc5\xbee dokon\xc4\x8danega gradiva za album je sama napisala samo eno pesem. Dejala je, da bo to njen \xc2\xbbnajbolj osebni album\xc2\xab, saj ga je navdihnil njen romanti\xc4\x8dni razhod in iskanje nove ljubezni ter ob\xc4\x8dutek samozavesti in privla\xc4\x8dnosti v njenem razvoju od dekleta do \xc5\xbeenske. Pesem, ki jo je napisala sama, je opisana kot motivacijski singl. 30. avgusta 2008 je JoJo zapela svojo verzijo pesmi\xc2\xa0\xc2\xbbCan't Believe It\xc2\xab, ki jo v originalu poje T-Pain. 1. septembra tistega leta je povedala tudi, da bo album iz\xc5\xa1el zgodaj leta 2009. Leta 2008 je R&B pevec Ne-Yo zapel verzijo njenega drugega singla, \xc2\xbbBaby It's You\xc2\xab._NEWLINE_14. oktobra 2008 je pred \xc4\x8detrto igro na ALCS-ju zapela dr\xc5\xbeavno himno v Fenway Parku v Bostonu, Massachusetts. 9. decembra 2008 je bila \xc5\xa1e enkrat nominirana za nagrado Boston Music Awards, tokrat v kategoriji za \xc2\xbbizstopajo\xc4\x8do Pop/R&B izvajalko leta\xc2\xab, vendar je to nagrado na koncu dobila glasbena skupina Jada._NEWLINE_V januarju 2009 je JoJo na MySpaceu povedala, da sodeluje s producenti Chad Hugo, Jim Beanz & Kenna in da trenutno zavzeto delajo na njenem tretjem, novem albumu. Dejala je, da so imeli veliko te\xc5\xbeav z zalo\xc5\xbebo, ki jo je iz Blackgrounda na koncu zamenjala v Interscope Records._NEWLINE_V aprilu 2009 je na MySpaceu povedala, da njena pogodba z zalo\xc5\xbebo Blackground \xc5\xa1e vedno velja. Pevec in tekstopisec Jovan Dais je v nekem intervjuju povedal, da bo skupaj z DJ Toompom sodeloval pri prihodnjem albumu, ki ga bo JoJo izdala. Povedal je: \xc2\xbbSem zelo selektiven pri tem, s kom bom delal, saj me ne zanima delo z ogromno razli\xc4\x8dnimi ljudmi. Ampak JoJo mi je zares v\xc5\xa1e\xc4\x8d. Rad imam njeno glasbo, rad imam njen glas in verjamem, da je resni\xc4\x8dno talentirana. Dobili bomo enkraten rezultat.\xc2\xab Na MySpaceu je v istem mesecu potrdila tudi, da se bo \xc5\xa1olala na univerzi Northeastern University in kasneje nadaljevala s svojo glasbeno kariero. Trenutno \xc4\x8daka, da bo z zalo\xc5\xbebo Blackground Records sklenila novo pogodbo in za tem izdala svoj novi album._NEWLINE_Njena pesem\xc2\xa0\xc2\xbbNote to God\xc2\xab\xc2\xa0iz drugega albuma, The High Road, je sicer verzija pesmi filipinske pevke Charice._NEWLINE_3. junija 2009 je JoJo na YouTubeu potrdila, da bo z zalo\xc5\xbebo Blackground Records sklenila novo pogodbo in za tem izdala svoj novi album, ki ga je sicer \xc5\xbee dokon\xc4\x8dala. 10. junija tistega leta je vzorec njenih pesmi \xc2\xbbFearless\xc2\xab, \xc2\xbbTouch Down\xc2\xab\xc2\xa0in \xc2\xbbUnderneath\xc2\xab, ki jih je napisal Toby Gad, objavila tudi na internetu. Na MySpaceu je napisala: \xc2\xbbTe pesmi niso del mojega tretjega albuma niti ne predstavljajo smeri slednjega.\xc2\xab V sredini julija tistega leta je na MySpaceu napisala, da pi\xc5\xa1e pesmi tako zase kot za druge izvajalce in da trenutno sodeluje z nekaj nadarjenimi producenti v Los Angelesu._NEWLINE_V oktobru 2009 je zalo\xc5\xbeba Blackground Records izdala pogodbo, po kateri je JoJo izdala svoj tretji album v sodelovanju z zalo\xc5\xbebo Interscope Records. To je potrdila tudi na Twitterju. Po \xc5\xa1estih letih sodelovanja je zalo\xc5\xbebo Da Family Entertainment zapustila in se priklju\xc4\x8dila k zalo\xc5\xbebi Interscope. Njena nova zalo\xc5\xbeba trenutno ureja nekaj pravnih stvari in njen tretji album bo iz\xc5\xa1el v letu 2010._NEWLINE_Pozno leta 2009 se je JoJo pojavila v Timbalandovem albumu Shock Value II v pesmi \xc2\xbbLose Control\xc2\xab, kar je njena prva pesem na albumu po dveh letih. V intervjuju novembra tistega leta je dejala, da je zelo vznemerjena, ker sodeluje z njim. Pojavila se je \xc5\xa1e v pesmi \xc2\xbbTimothy Where You Been\xc2\xab, ki jo je izvajala avstralska glasbena skupina imenovana Jet in sicer kot spremljevalna pevka. V intervjuju z Rap-Upom je JoJo o svojem novem albumu povedala: \xc2\xbb\xc5\xbdelim si, da bi bilo to nekaj tak\xc5\xa1nega, kar bi bilo ljudem v\xc5\xa1e\xc4\x8d, da bi rekli: 'Uau, to dekle pa je res prehodilo dolgo pot in zdaj je prevzelo vajeti!' \xc5\xbdelim si, da bi ljudje dobili ob\xc4\x8dutek, kdo sem.\xc2\xab\xc2\xa0Povedala je \xc5\xa1e, da so pri albumu med drugim sodelovali tudi Timbaland, Jim Beanz, The Messengers, Kenna, Chad Hugo in Pharell Williams ter da je januarja 2010 album \xc5\xa1e nekoliko izbolj\xc5\xa1ala._NEWLINE_Ob koncu leta 2009 je JoJo potrdila, da sodeluje tudi z Clintonom Sparksom in Chesterjem Frenchom na svoji prvi zgo\xc5\xa1\xc4\x8denki z remixi, ki bo iz\xc5\xa1la leta 2010. Julija leta 2010 je v intervjuju s Samom E. Goldbergom potrdila, da bo zgo\xc5\xa1\xc4\x8denko z remixi izdala \xc5\xbee naslednji mesec, pred izzidom albuma. Preko Twitterja je potrdila, da bo zgo\xc5\xa1\xc4\x8denka z remixi nosila naslov Can't Take That Away from Me in da bo prvi singl, imenovan \xc2\xbbIn the Dark\xc2\xab, produciral Jordan Gatsby. Avgusta tistega leta je v intervjuju z Rap-Upom podala \xc5\xa1e ve\xc4\x8d informacij v zvezi z zgo\xc5\xa1\xc4\x8denko z remixi, ki je iz\xc5\xa1la 7. septembra 2010. Pevka je o zgo\xc5\xa1\xc4\x8denki z remixi povedala: \xc2\xbbTa zgo\xc5\xa1\xc4\x8denka z remixi je poskusna, imela sem mo\xc5\xbenost s polno paro raziskovati stvari, ki me zanimajo in navdihujejo glasbeno. Ob albumu sem si \xc5\xbeelela posneti tudi nekaj pop projektov in radijskih uspe\xc5\xa1nic in stvari, ki me zadovoljujejo, vendar je ve\xc4\x8dinoma za album All I Want Is Everything, ki je bolj neprekinjeno delo teles.\xc2\xab\xc2\xa0Dodala je, da je zgo\xc5\xa1\xc4\x8denka z remixi druga\xc4\x8dna od njenega prihajajo\xc4\x8dega albuma, All I Want Is Everything. Prvi singl, \xc2\xbbIn the Dark\xc2\xab, je druga\xc4\x8den od vsega, kar so sli\xc5\xa1ali od nje. O pesmi \xc2\xbbIn The Dark\xc2\xab\xc2\xa0je JoJo povedala: \xc2\xbbJe zelo \xc4\x8dutna pesem in tudi pod podtonom \xc5\xbealosti je nekaj.\xc2\xab\n_START_SECTION_\nIgralska kariera\n_START_PARAGRAPH_\nJoJo se z igranjem ukvarja od \xc4\x8detrtega leta dalje, ko je za\xc4\x8dela z igranjem v teatru, na radiu in v reklamah. V televizijskih oddajah nastopa \xc5\xbee od sedmega leta dalje. Njen prvi profesionalni nastop je bil v gledali\xc5\xa1ki igri Shakespeareove drame Sen kresne no\xc4\x8di, ki so ga izvajali v teatru Huntington Theater, ko je imela osem let. Pri desetih letih je prejela prvo uradno karto organizacije American Federation of Television & Radio Artists (AFTRA)._NEWLINE_Leta 2005 so ji ponudili vlogo Zoe Stewart v Disneyjevi televizijski seriji Hannah Montana, vendar je ni sprejela, saj je delo v televizijski seriji ni zares zanimalo. Bila je bolj osredoto\xc4\x8dena na svojo glasbeno kariero in ni se videla v filmski industriji. Kasneje so lik \xc2\xbbZoe Stewart\xc2\xab\xc2\xa0spremenili v \xc2\xbbMiley Stewart\xc2\xab\xc2\xa0in vlogo dodelili igralki Miley Cyrus._NEWLINE_Po nastopih v televizijski oddaji The Bernie Mac Show in televizijski seriji Ameri\xc5\xa1ki sen je JoJo dobila vlogo v filmu Aquamarine poleg Sare Paxton in Emme Roberts, kjer je igrala Hailey. Film je premiero do\xc5\xbeivel 3. marca 2006 in zaslu\xc5\xbeil 7,5 milijonov ameri\xc5\xa1kih dolarjev._NEWLINE_Njen drugi pomembnej\xc5\xa1i film, RV, komedija, v kateri je med drugim igral tudi Robin Williams, je iz\xc5\xa1el 28. aprila 2006. Zaslu\xc5\xbeil je 69,7 milijonov dolarjev. Na avdicijo je morala JoJo oditi petkrat, nazadnje pa je nadomestila igralko, ki je bila prvotno izbrana za to vlogo, vendar je ni sprejela._NEWLINE_JoJo je povedala, da \xc2\xbbnih\xc4\x8de ni najel u\xc4\x8ditelja igranja zame, ko sem igrala v filmu Aquamarine.\xc2\xab\xc2\xa0Potrdila je, da jo bodo v filmih navajali kot \xc2\xbbJoanno 'JoJo' Levesque\xc2\xab, vendar da bo v svoji glasbeni karieri \xc5\xa1e naprej uporabljala preprosti vzdevek \xc2\xbbJoJo\xc2\xab._NEWLINE_28. avgusta 2007 je v intervjuju za BOP and Tiger Beat online povedala, da dela na svojem novem filmu. 10. septmebra je povedala, da bo potovala v Toronto, Kanada, kjer bo posnela manj\xc5\xa1i prizor iz filmske upodobitve televizijske serije Lole Douglas, True Confessions of a Hollywood Starlet, kjer igra Morgan Carter. Njena sodelavca sta med drugim tudi z zlatim globusom nagrajena Valerie Bertinelli in zvezdnik televizijske serije 90210, Shenae Grimes. Film je iz\xc5\xa1el 9. avgusta 2008 na programu Lifetime Television, na DVD izdaji pa 3. marca 2009._NEWLINE_Po govoricah naj bi JoJo dobila ponudbo za vlogo Jeanette Miller v filmu Alvin in veveri\xc4\x8dki poleg Drew Barrymore in Miley Cyrus, vendar so bile te govorice v letu 2009 zanikane. Vlogo je dobila igralka Christina Applegate.\n_START_SECTION_\nZasebno \xc5\xbeivljenje\n_START_PARAGRAPH_\nJoJo skupaj s svojo mamo prebiva v New Jerseyju, njen snemalni studio pa stoji v Manhattanu, New York. Tri leta se je \xc5\xa1olala doma, sama pa pravi, da je \xc2\xbbbila \xc5\xa1ola zagotovo velik del mojega \xc5\xbeivljenja\xc2\xab. V \xc5\xa1oli je bila vedno uspe\xc5\xa1na in ve\xc4\x8dinoma dobivala samo najvi\xc5\xa1je ocene._NEWLINE_JoJo je nekaj \xc4\x8dasa hodila z ameri\xc5\xa1kih igralcem nogometa, Freddyjem Adujem od maja 2005 do septembra 2006. Par se je spoznal na MTV-jevi seriji Fake ID Club, medtem, ko jo je ona gostila. Njun razhod je prva objavila revija Washington Post, ki je napisala, da se je par po ve\xc4\x8d kot letu dni prijateljevanja raz\xc5\xa1el. V intervjuju za revijo American Top 40 z Ryanom Seacrestom je JoJo omenila, da sta z Adujem \xc5\xa1e vedno dobra prijatelja._NEWLINE_18. oktobra 2006 je JoJo v televizijski seriji Live with Regis and Kelly povedala, da je trenutno samska. V oktobru tistega leta je za revijo Teen People tudi potrdila, da sta se s Freddyjem Adujem raz\xc5\xa1la. Dejala je: \xc2\xbbTrenutno sem samska in to je dobro. Sem \xc5\xa1e zelo mlada. V decembru bom dopolnila \xc5\xa1estnajst let in trenutno sem zelo zaposlena. Te\xc5\xbeko je, \xc4\x8de \xc5\xbeelim tudi sama hoditi z nekom, ki ima toliko dela, kot jaz; oba, jaz in Freddy, sva bila prezaposlena s svojim delom ...\xc2\xab_NEWLINE_Od leta 2006 je JoJo zelo dobra prijateljica s soigralkama iz filma Aquamarine, Emmo Roberts in Saro Paxton ter s h\xc4\x8derko Robina Williamsa soigralca iz filma RV, Zeldo Williams. Skupaj s svojim o\xc4\x8detom se je pojavila \xc2\xbbza sceno\xc2\xab\xc2\xa0na snemanju videospota za svojo pesem,\xc2\xa0\xc2\xbbToo Little Too Late\xc2\xab._NEWLINE_28. februarja 2007 je bila uvr\xc5\xa1\xc4\x8dena na deseto mesto lestvice Forbes, na katero so uvr\xc5\xa1\xc4\x8dene osebe pod petindvajsetim letom z najvi\xc5\xa1jim zaslu\xc5\xbekom. Sama je imela tistega leta najvi\xc5\xa1ji zaslu\xc5\xbeek 1 milijon dolarjev._NEWLINE_Preko MySpacea je JoJo potrdila, da se bo \xc5\xa1olala na univerzi Northeastern University, vendar njena kariera zaradi tega ne bo v zastoju in bo nadaljevala z glasbo. Avgusta 2009 je potrdila, da je kon\xc4\x8dala srednjo \xc5\xa1olo in da se bo sedaj osredoto\xc4\x8dila na prihajajo\xc4\x8de projekte._NEWLINE_V juliju 2009 je bila uvr\xc5\xa1\xc4\x8dena na peto mesto Complex.com-ove lestvice \xc2\xbbBarely Legal: 10 najprivla\xc4\x8dnej\xc5\xa1ih deklet, rojenih v devetdesetih\xc2\xab, takoj za Emmo Roberts in Willo Holland.\n_START_SECTION_\nTo\xc5\xbeba\n_START_PARAGRAPH_\nV avgustu 2009 je bilo potrjeno, da je JoJo v New Yorku vlo\xc5\xbeila to\xc5\xbebo proti zalo\xc5\xbebi Da Family Entertainment, ker jo je slednja postavila v negotovost. Zalo\xc5\xbeba ji namre\xc4\x8d ni pustila ne prekiniti pogodbe z njimi, ne izdati svojega novega glasbenega albuma. Zahtevala je 500.000 $ zaradi te\xc5\xbeav in preklic pogodbe. Pogodbo so preklicali v oktobru 2009 in JoJo je podpisala novo pogodbo z zalo\xc5\xbebo Interscope Records, svojo distribucijsko zalo\xc5\xbebo."